stanford-oval/wikipedia huggingface dataset:
Pulloposti

Pulloposti.
Pioneer-luotaimien kuljettama laatta on viesti ihmiskunnalta maailmankaikkeuden muille mahdollisille olioille. Laatassa on kuvattu aurinkokunta, Auringon etäisyys joihinkin pulsareihin ja niiden pulssitaajuudet, ihminen sekä ihmisten taustalla laattaa kuljettava luotain. Vasemmalla ylhäällä on vedyn kaaviokuva, jonka perusteella voidaan päätellä käytettyjä yksiköitä.
Pulloposti lähtee matkaan Norjan Hurtigruten-reitillä vuonna 2011.
Pulloposti on tapa lähettää viestejä vesitse. Viesti pannaan kelluvaan ja vedenpitävään säiliöön kuten esimerkiksi pulloon, ja heitetään mereen tai muuhun vesistöön. Pullopostiviestejä ei ole tarkoitettu kenellekään erityisesti, vaan pullo kulkeutuu sinne, minne virtaukset sen kuljettavat.
Pullopostia käytetään merivirtojen tutkimuksessa[lähde? ]. Pulloposteja lähetetään myös huvin vuoksi. Lähettäjät haluavat tietää kuinka pitkälle heidän viestinsä kulkeutuu ja saada viestin vastaanottajalta.
Ilmapalloposti on pullopostia vastaava tapa lähettää viestejä ilmateitse. Nasa on lähettänyt myös useita "tähtienvälisiä pulloposteja", graafisia viestejä, jotka on kiinnitetty avaruusluotainten kylkeen. Tällaisia viestejä mahdollisille ulkoavaruuden asukkaille kuljettavat Pioneer 10 - ja Pioneer 11 - sekä Voyager-luotaimet.
Historia

Ensimmäiset tunnetut pullopostiviestit lähetettiin noin vuonna 310 eaa. Asialla oli kreikkalainen filosofi Theofrastos, joka halusi todistaa oletuksensa että Välimeri on yhteydessä Atlantin valtamereen.[lähde? ]
Kun Kristoffer Kolumbus oli palaamassa Espanjaan Amerikan löytymisen jälkeen, hänen laivansa joutui vakavaan myrskyyn. Silloin hän heitti mereen raportin löydöstään ja toivomuksen, että viesti toimitettaisiin Espanjan kuningattarelle. Ei tiedetä, löydettiinkö tätä viestiä koskaan.
1500-luvulla muun muassa Englannin kuninkaallinen laivasto käytti pullopostia tiedottaakseen maihin vihollisen asemista. Kuningatar Elisabet I loi tarkoitusta varten erityisen viran: Uncorker of Ocean Bottles, "valtameripullojen avaaja". Muiden oli kuolemanrangaistuksen uhalla kiellettyä avata pulloja, koska ne saattoivat sisältää sotasalaisuuksia.
Toukokuussa 2005 88 haaksirikkoutunutta siirtolaista pelastettiin Costa Rican rannikolta. He olivat panneet avunpyynnön pulloon ja sitoneet sen kalastusaluksen pitkään siimaan.
Aiheesta muualla

Wikimedia Commonsissa on kuvia tai muita tiedostoja aiheesta .
Nigel Sadler: Message in a bottle (Arkistoitu – Internet Archive) (Turks- ja Caicossaarten kansallismuseo) (englanniksi)
beachcombers.org (englanniksi)
Pullosta helvettiin

| ”Pullosta helvettiin” Jope Ruonansuu |
| --- | --- | --- |

Kappaleen tiedot
 Albumilta: Piinapenkki
 Julkaistu: 1996
 Tyylilaji: viihdemusiikki
 Kesto: 02.33
 Levy-yhtiö: AXR
Pullosta helvettiin on Jope Ruonansuun esittämä vuonna 1996 levytetty musiikkikappale. Sävellyksen ja sanoituksen on tehnyt Jope Ruonansuu ja sovituksen Risto Asikainen. Kappale julkaistiin Ruonansuun vuonna 1996 ilmestyneellä studioalbumilla Piinapenkki.
Taustaa kappaleelle

Kappale käsittelee Ruonansuun itse kokemaa alkoholiongelmaa. Ruonansuun kertoman mukaan hän käytti alkoholia päivittäin 1980-luvun puolivälistä vuoteen 1995 asti. Pitkään jatkuneen alkoholin käytön seuraukset alkoivat näkyä kesällä 1995, kun Ruonansuu sairastui haimatulehdukseen. Tämän seurauksena hänen täytyi alkaa muuttamaan elämäntapojaan, ja varsinkin lopettaa alkoholin käyttö. Sairaalahoidon jälkeen Ruonansuu jatkoi keikkailuaan ilman alkoholia.
Kappaleen sanat

Kappaleen sanoissa Ruonansuu kertoo kokemuksistaan, mitä hänen alkoholiongelmansa toi tullessaan. Alkoholin käyttö toi muun muassa ongelmia ihmissuhteisiin. Alkoholiongelman seurauksena kuolema on lähellä, mutta Pyhä Pietari antaa hänelle vielä mahdollisuuden elää.
| 0 | 1 | 2 |
| --- | --- | --- |
| ” | Putosinko pullosta helvettiin, poltinko siltani taivaaseen? Sainko kylliksi sääliä, tarpeeksi haavoja ihmissuhteisiin? | ” |

| 0 | 1 | 2 |
| --- | --- | --- |
| ” | Olin kuolla viinaan, mut taivaan portilla Pietari lausui näin: "Palataanpa joskus myöhemmin asiaan ja mielummin selevin päin." | ” |
Public Ivy

Public Ivy on Richard Mollin kirjassaan Public Ivys: A Guide to America's best public undergraduate colleges and universities (1985) esittämä käsite. Hän tarkoittaa sillä Yhdysvaltojen julkisia yliopistoja, jotka tasoltaan vastaavat Ivy League -yliopistoja.
Nimitystä käytetään lisäksi monista yliopistoista arkipuheessa ja yliopistojen omassa markkinoinnissa vailla sen kummempia perusteita.
Public Ivy -yliopistot

Mollin kirjan luettelossa oli alun perin kahdeksan yliopistoa:
Kalifornian yliopisto
College of William & Mary (Williamsburg, Virginia)
Miamin yliopisto (Oxford, Ohio)
Michiganin yliopisto (Ann Arbor)
Pohjois-Carolinan yliopisto Chapel Hillissä
Texasin yliopisto, Austin
Vermontin yliopisto (Burlington)
Virginian yliopisto (Charlottesville)
Myöhemmin Greene’s Guides lisäsi luetteloon seuraavat yliopistot:
Arizonan yliopisto (Tucson)
Binghamtonin yliopisto (Vestal, New York)
Coloradon yliopisto Boulderissa
Connecticutin yliopisto (Mansfield)
Delawaren yliopisto (Newark)
Floridan yliopisto (Gainesville)
Georgian yliopisto (Athens)
Illinoisin yliopisto, Urbana-Champaign
Indianan yliopisto Bloomingtonissa
Iowan yliopisto (Iowa City)
Marylandin yliopisto, College Park
Michiganin osavaltionyliopisto (East Lansing)
Minnesotan yliopisto (Minneapolis-St. Paul)
Ohion osavaltionyliopisto (Columbus)
Pennsylvanian osavaltionyliopisto (University Park)
Rutgersin yliopisto (New Jersey)
Washingtonin yliopisto (Seattle)
Wisconsinin yliopisto, Madison
Käännös suomeksi
Providence (albumi)

| Providence Callisto |
| --- | --- | --- |

Studioalbumin tiedot
 Julkaistu: 2009
 Tuottaja(t): Jonas Olsson
 Tyylilaji: taiderock, post-rock, progressiivinen rock, post-metal
 Levy-yhtiö: Fullsteam Records
Listasijoitukset
  23.
Calliston muut julkaisut
| Noir 2006 | Providence 2009 | Secret Youth 2015 |
Providence on Calliston 2009 julkaistu albumi.
Kappaleet

In Session – 6.35
Rule the Blood – 6.43
Covenant Colours – 7.37
Eastern Era – 5.40
New Canaan – 6.56
Stasis – 7.39
Where the Spirits Tread – 6.28
Dead Weight – 6.10
Drying Mouths (In a Gaspin Land) – 7.10
Providence – 7.29
Arvostelut

Desibeli.net:
Imperiumi: 8/10
Soundi:
Aiheesta muualla

Providence (albumi) Discogsissa. (englanniksi)
Albumi Providence (albumi) Encyclopaedia Metallum -sivustolla (englanniksi)
Pámfyllo

| --- | --- |
Muut nimet:  Pámfilo (Πάμφιλο)
Sijainti:  39°09′23″N, 26°32′16″E, Mytilíni Lesbos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Pinta-ala:  0,07 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pámfyllo (kreik. Πάμφυλλο, kath.kreik. Πάμφυλλον, Pámfyllon) eli Pámfilo (Πάμφιλο, kath.kreik. Πάμφιλον, Pámfilon) on pieni Kreikan saari, joka kuuluu Pohjoisen Egean saariin ja sijaitsee Lesboksen saaren itäpuolella Pámfilan kylän edustalla. Saaren pinta-ala on noin 0,07 neliökilometriä ja se on asumaton (vuonna 2011). Hallinnollisesti Pámfyllo kuuluu Mytilínin kuntaan, Lesboksen alueyksikköön ja Pohjois-Egean saarten alueeseen.
Punaisen hämärän maa

| Punaisen hämärän maa Kokemuksia ja tutkimuksia Puna-Venäjällä> Red dusk and the morrow  Adventures and Investigations In Red Russia |
| --- | --- |
 Suomennoksen 1. painoksen kansi.
Alkuperäisteos
Kirjailija:  Paul Dukes
Kieli:  englanti
Genre:  muistelmateos
Kustantaja:  Williams and Norgate
Julkaistu:  1922
Suomennos
Suomentaja:  O. A. Joutsen
Kustantaja:  WSOY
Julkaistu:  1923
Sivumäärä:  418 s., 3. p. 182 s.
Sarja: 3. p. Kymmenen markan romaaneja
Löydä lisää kirjojaKirjallisuuden teemasivulta
Punaisen hämärän maa – kokemuksia ja tutkimuksia Puna-Venäjällä (Red dusk and the morrow – Adventures and Investigations In Red Russia) on brittiläisen vakoojan, MI6:n tiedustelu-upseerin Paul Dukesin muistelmateos vallankumouksen jälkeisen ajan Neuvosto-Venäjältä. Teos ilmestyi 1922, sen on suomentanut O. A. Joutsen ja suomennoksen julkaissut 1923 WSOY.
Suomennoksesta otettiin lisäpainos heti samana vuonna, ja kolmas lyhennetty[lähde? ] painos ilmestyi sotavuonna 1942.
Kirjan suomenkielistä nimeä käytetään toisinaan kuvaannollisesti kertomaan, että kyse on kommunistisen aatteen sokaisemasta asiasta, ja sillä viitataan paitsi alkuperäiseen Neuvosto-Venäjään, myös myöhemmin Neuvostoliittoon, kuten Koillissanomien toimittaja Petri Karjalainen jutussaan Kantalahdesta. Siitä on saanut nimensä Yleisradion ohjelmasarja, joka käsittelee yhdessä osassaan muun muassa kiellettyjä kirjoja. Siihen viittaa myös Marko Tikka suojeluskuntia käsittelevän kirjansa nimellä Valkoisen hämärän maa.
Kustantajan esittelyssä kirjan takakannessa sanotaan muun muassa:
»Se on kerrassan henkeä salpaava kirja. Jännittäviä kuin parhaat keksityt salapoliisitarinat ovat rohkean uhkaretkeilijän yritykset puikahtaa "kielletyn maan" rajojen yli. [– –] bolševikien urkkijat alinomaa kintereillään ja nähden milloin yhden, milloin toisen ystävänsä katoavan »Gorohovaja 2:n» (entisen ohranan, nyttemmin hirveän kuuluisan »tšekan"), pietarilaisen päämajan kaameaan kitaan, josta ei paluuta ole...

Luulisi että jo pelkkä olemassaolon ja vapauden säilyttäminen noin tiukoissa paikoissa olisi antanut miehelle tarpeeksi askaretta. Mutta eipäs mitä! Ovelasti hän harjoittaa vaarallista tiedustelijan ammattiaan, hankkii itselleen uutisurkkijoita sekä Pekkojen että Paavojen keskuudesta[.– –] Ja kaiken häpeämättömyyden huipuksi hän esiintyy hyvän aikaa »tšekan» virkailijan passilla, jonka suomalaiset rajavartiosotilaat ovat hänelle hyväntahtoisesti hankkineet, kunnes väärennys keksitään ja hän löytää turvallisen pakopaikan – puna-armeijan riveistä! Eipä syyttä ole bolševikit mokomaan peijakkaaseen pahoin kismittyneet; monesti hän on lankeamaisilliaan viritettyihin vipuihin[.– –] Tuontuostakin on kuitenkin pakko ottaa lipetti Suomen puolelle, lepäillä Helsingissä.»
Sisällys

Yhtenä joukosta – Viisi päivää – Vihreä huivi – Verkonsilmiä – Melnikoff – Stepanovna – Suomessa – Maakylän »porvari-kapitalisti» – Hahmonmuutos – Sfinksi – Punainen armeija – »Puolue» ja kansa – Pakoni – Johtopäätelmiä.
Aiheesta muualla

Alkuteos julkaistu Internet Archivessa
Pään ja käden valtimorunko

Kuvassa aortankaari (arch of aorta), josta haarautuu pään ja käden valtimorunko (brachiocephalic artery)
Pään ja käden valtimorunko (lat. truncus brachiocephalicus) on ensimmäinen ja suurin aortankaaresta haarautuvista valtimoista. Pian haarautumisensa jälkeen se jakautuu kahteen osaan; oikea yhteinen kaulavaltimo (lat. arteria carotis communis dextra), sekä oikea solisvaltimo (lat. arteria subclavia dextra).
Pään muotoilu

Chinook-intiaanivauvan pää muotoiltavana ja aikuinen muotoilun jälkeen.
Lääketieteellisiin hyötyihin perustumatonta elävän ihmisen pään muotoilua on harjoitettu jo muinoin joissain kulttuureissa, muun muassa Keski-Aasiassa, Afrikassa, Väli-Amerikassa ja satunnaisesti Keski-Euroopassakin. Pään muokkausta on harjoitettu ehkä runsaimmin Egyptissä ja asteekkien keskuudessa. Nykyisin pään luustoa muokataan lähinnä länsimaissa plastiikkakirurgian keinoin, joskin kyse on eriluontoisesta ilmiöstä.
Perinteinen pään muokkaus on aloitettava jo lapsena. Lapsen vielä pehmeän pään ympärille asetetaan tiukka kehys tai muotti, jonka muotoon pää kasvaa ja luutuu. Tarkoituksena oli yleensä, ainakin atsteekkien ja egyptiläisten perinteen mukaan, painaa otsaa kaltevaksi ja tehdä takaraivosta pitkä ja taaksepäin yläviistoon työntyvä. Syynä atsteekeilla ja egyptiläisillä oli kauneusihanne, jonka mukaan tällainen pään muoto oli erityisen miellyttävän näköinen. Pään muodolla saatettiin myös näyttää asemaa yhteiskunnassa. Tällöin yleensä muotoiltu pää oli yläluokkaisuuden tunnusmerkki.
Puuliitto

| Puuliitto |
| --- | --- |

Perustettu:  1993
Lakkautettu:  2017
Perustaja:  ML ja PL
Tyyppi:  ammattiliitto
Toimiala:  puu- ja metsäteollisuusalan työntekijöiden edunvalvonta
Kotipaikka:  Helsinki
Jäsenlehti:  Särmä
Infobox OKVirheellinen NIMI-arvo: 
Puuliitto (vuoteen 2014 Puu- ja erityisalojen liitto) oli suomalainen vuosina 1993–2017 toiminut puu- ja metsäteollisuusalan ammattiliitto. Keskusjärjestö SAK:hon kuulunut liitto yhdistyi Teollisuusliittoon vuoden 2018 alusta alkaen.
Vuonna 2010 liittoon kuului noin 42 000 jäsentä, joista 75,7 prosenttia on miehiä. Puuliitto solmi vuonna 2010 13 yleissitovaa työehtosopimusta. Puuliiton sopimusalat olivat mekaaninen metsäteollisuus, puusepänteollisuus, bioteollisuus, bioteollisuuden palveluyritykset, veneteollisuus, harja- ja sivellinteollisuus, metsäala, metsäkoneala, turvetuotantoala, puutarha-ala, taimitarha-ala, viherala, hevosala ja maaseutuelinkeinot.
Liitto julkaisi jäsenlehti Särmää 15 kertaa vuodessa. Liiton kotisivut olivat osoitteessa puuliitto.fi.
Puuliitto oli Rakennus- ja puutyöväen internationaalin (BWI), Euroopan rakennus- ja puutyöväen federaation (EFBWW) ja Pohjoismaisen rakennus- ja puutyöväen federaation (PRPF) sekä Kansainvälisen elintarvike-, hotelli- ja ravintola-, tupakka- ja nautintoaine- ja maatalousalojen unionin (IUF) ja Euroopan elintarvike-, maatalous- ja matkailualojen työntekijöiden federaation (EFFAT) jäsen.
Historia

Liiton edustamien alojen ammatillinen järjestäytyminen alkoi 1890-luvulla.
Liitto perustettiin vuonna 1993, kun Maaseututyöväen liitto ja Puutyöväen liitto fuusioituivat.
Toukokuussa 2017 Puuliiton valtuusto päätti lakkauttaa liiton toiminnan ja liittyä osaksi uutta Teollisuusliittoa seuraavan vuoden alusta alkaen. Teollisuusliitto aloitti 1. tammikuuta 2018 ja siihen yhdistyivät puuliiton lisäksi Metallityöväen liitto ja Teollisuusalojen ammattiliitto. Puuliiton puheenjohtaja Jari Nilosaari siirtyi Teollisuusliiton kolmanneksi varapuheenjohtajaksi, jonka vastuualueena oli järjestötyön kokonaisuus.
Puheenjohtajat

Jari Nilosaari 2014–2017
Sakari Lepola 2009–2014
Kalevi Vanhala 1997–2009
Heikki Peltonen 1993–1997
Pään siirtofunktio

Pään siirtofunktio
Pään siirtofunktio (englanniksi Head Related Transfer Function, HRTF) on 3D-äänentoistossa käytetty tilaäänen menetelmä. HRTF kuvaa, kuinka kuuntelijan keho muokkaa tietyssä pisteestä soitettua äänisignaalia ennen sen kuulemista. Kun äänisignaali saapuu kuuntelijalle, hänen päänsä, hartiansa ja korvalehtensä vahvistavat ja vaimentavat eri äänenkorkeuksia eri tavoin. Koska funktio on riippuvainen äänen tulosuunnasta, HRTF:iä käytetään erityisesti kuulokeaudiossa antamaan äänelle suuntavaikutelma.
Public Health Wales

| Public Health Wales Iechyd Cyhoeddus Cymru |
| --- | --- |

Tutkimuslaitoksen tiedot
Perustettu:  2009
Sijainti:  Floor 5, No. 2 Capital Quarter, Tyndall St, Cardiff, CF10 4BZ UK
Virasto:  NHS Wales
Tutkimusala:  kansanterveys
Työntekijöiden määrä:  yli 2 100 (2020-2021)
Johtaja:  toimitusjohtaja dr. Tracey Cooper
Kotisivu
Public Health Wales (lyhennys PHW; kymriksi Iechyd Cyhoeddus Cymru, lyhennys ICC) on  Walesin kansanterveyslaitos. Lokakuussa 2009 perustettu PHW on hallinnollisesti yksi Walesin julkisen terveyspalvelun (NHS Wales) 11 yksiköistä. PHW:n päätoimipiste sijaitsee Walesin pääkaupunki Cardiffissa. Toimintavuonna 2020-2021 laitoksen henkilökuntaan kuului yli 2 100 ihmistä. Keväällä 2021 laitoksen johtokunnan puheenjohtaja oli Jan Williams ja toimitusjohtaja tohtori Tracey Cooper.
Public Health Wales pyrkii suojelemaan ja kehittämään terveyttä ja hyvinvointia, sekä vähentämään terveyteen liittyvää epätasa-arvoa  Walesissa. Laitoksella on neljä tähän liittyvää säädettyä perustehtävää. Koronapandemian (2020-) aikana Public Health Wales on ollut keskeinen toimija Walesin terveystilanteen seurannassa,  ja covid-19-tautiin liittyvien ratkaisujen löytämisessä. Laitos on toiminut päätöksentekoa neuvovana tahona, koordinoidut tartunnansaaneiden kontaktien jäljitystä, antanut näytteidenottoa ja testaamista koskevia neuvoja, tehnyt näytteiden laboratorioanalyysejä ja genomisekvensointia. PHW on myös seurannut väestön terveyttä ja antanut terveyden suojaamiseen liittyviä asiantuntijaneuvoja.
Public Health Wales on kansainvälisen kansanterveyslaitosten järjestön (IANPHI) jäsen. 
Esimerkiksi Britannian terveysturvallisuusvirasto (UKHSA) pyrkii toimimaan yhteistyössä PHW:n kanssa.
Aiheesta muualla

Rapid COVID-19 virology - Conformed case data (Walesin covid-19-tilanne) (englanniksi) (by PHW)
Rapid COVID-19 virology - Variant surveillance (Walesin covid-19-tilanne) (englanniksi) (by PHW)
PHE: Total UK cases COVID-19 Cases Update (esiintymiskartta ja tilasto terveydenhoitoalueittain) (englanniksi) (gov.uk)
The Public Health Wales National Health Service Trust (Establishment) Order 2009, No. 2058 (W. 177) (englanniksi) (gov.uk)
The Public Health Wales National Health Service Trust (Membership and Procedure) Regulations 2009, No. 1385 (W. 141) (englanniksi) (gov.uk)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Postijärvi (Kannonkoski)

| Postijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski, Saarijärvi
Koordinaatit:  62°54′34″N, 25°27′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Lakojärveen 
Järvinumero:  14.444.1.014
Mittaustietoja
Pinnankorkeus:  144 m  
Pituus:  1,2 km  
Leveys:  650 m  
Rantaviiva:  3,395 km  
Pinta-ala:  43,581 ha  
Tilavuus:  0,0014699 km³ 
Keskisyvyys:  3,37 m  
Suurin syvyys:  10,1 m  
Saaria:  1 
 fiPostijärvi 
Postijärvi  on Keski-Suomessa Kannonkoskella ja Saarijärvellä Lakomäen lähellä sijaitseva järvi.
Maantietoa

Järvi on 1,2 kilometriä pitkä, 650 metriä leveä, ja sen pinta-ala on 44 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 1,47 miljoonaa kuutiometriä eli 0,00147 kuutiokilometriä. Sen keskisyvyys on 3,4 metriä ja suurin syvyys on 10,1 metriä. Sen rantaviivan pituus on 3,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) se kuuluu. Järven vedenpinnan korkeus on 144 metriä mpy.
Public Enemy

| Public Enemy |
| --- | --- |
 Public Enemy esiintymässä vuonna 2006.
Tiedot
Toiminnassa:  1982–
Tyylilaji:  rap, old school rap, techno rock
Kotipaikka:  Long Island, New York, Yhdysvallat
Laulukieli:  englanti
Jäsenet:  Chuck D   Flavor Flav   Professor Grif   DJ Lord   The S1W  
Entiset jäsenet:  Terminator X   Sister Souljah  
Levy-yhtiö:  Def Jam   Columbia   CBS   Sony   Slam Jamz   Koch   Play It Again Sam  
Aiheesta muualla
Kotisivut
Infobox OKNimi-testi OK: 
Public Enemy on newyorkilainen vuonna 1985 perustettu hip hop -yhtye, joka teki merkittävimmät levynsä Rick Rubinin ja Russell Simmonsin Def Jam Recordings -levy-yhtiölle 1980-luvun lopulla ja 1990-luvun alussa. Public Enemy on sanoituksiltaan poliittisesti radikaali ja musiikillinen edelläkävijä, jonka varhaiset levyt ovat populaarimusiikin merkkiteoksia. Public Enemyn tunnetuin levy on It Takes a Nation of Millions to Hold Us Back.
Public Enemy valittiin Rock and Roll Hall of Fameen vuonna 2013. Vuonna 2004 albumi Fear of a Black Planet (1990) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. Rolling Stone-lehti valitsi vuonna 2021 Public Enemyn kappaleen Fight the Power kaikkien aikojen toiseksi parhaaksi kappaleeksi.
Diskografia > Albumit

Yo! Bum Rush The Show – 1987
It Takes a Nation of Millions to Hold Us Back – 1988
Fear of a Black Planet – 1990
Apocalypse 91: The Enemy Strikes Black – 1991
Greatest Misses – 1992
Muse Sick in Hour Mess Age – 1994
He Got Game – 1998
There's a Poison Goin' On – 1999
Revolverlution – 2002
Power to the People and the Beats: The Best Of Public Enemy – 2005
New Whirl Odor – 1. marraskuuta 2005
Rebirth of a Nation – 2006
How You Sell Soul to a Soulless People Who Sold Their Soul? – 7. elokuuta 2007
Most of My Heroes Still Don't Appear on No Stamp – 2012
The Evil Empire of Everything – 2012
Man Plans God Laughs – 2015
Nothing is Quick in the Desert – 2017
Loud is Not Enough – 2020 (julkaistu nimen Public Enemy Radio alla)
What You Gonna Do When the Grid Goes Down? – 2020
Aiheesta muualla

Kuvia tai muita tiedostoja aiheesta Public Enemy Wikimedia Commonsissa
Yhtye Discogs-sivustolla. (englanniksi)
Yhtyeen viralliset kotisivut
Päännyökkääjälihas

Kaulan alueen lihaksia, päänkiertäjälihas merkitty punaisella.
Päänkiertäjälihas (lat. musculus sternocleidomastoideus) on parillinen lihas, joka kulkee kaulan etupuolella ihon alla. Sen tehtävänä on auttaa pään eteenpäintaivutuksessa ja kiertämisessä. Se toimii myös sisäänhengityksen apulihaksena. Päänkiertäjälihaksen alaosa peittää kaulavaltimon tupen eli sidekudoskalvon, jonka sisällä kulkee yhteisen kaulavaltimon (arteria carotis communis) lisäksi kaulalaskimo (vena jugularis) ja kiertäjähermo (nervus vagus).
Pámisos (Messenia)

| Pámisos Πάμισος |
| --- | --- |
 Pámisos-jokea vuonna 1912.
Alkulähde:  Ágios Flóros, Kalamáta, Messenia, Peloponnesos  37°10′09″N, 22°01′30″E
Laskupaikka:  Messenianlahti, Messíni/Kalamáta, Messenia, Peloponnesos  37°01′13″N, 22°01′12″E
Maat:  Kreikka
Pituus:  päähaara 22 km
Pámisos (kreik. Πάμισος), antiikin Pamisos (m.kreik. Πάμισος, lat. Pamisus), on joki Messeniassa Peloponnesoksen niemimaalla Kreikassa. Se on Messenian suurin joki ja sen päähaaran pituus on noin 22 kilometriä. Joki saa alkunsa Lýkaio-vuoren suunnasta ja se laskee Messenianlahteen lähellä Messínin kaupunkia.
Antiikin aikana nimellä Pamisos viitattiin vain joen alajuoksun osuuteen. Yläjuoksulla päähaara tunnettiin nimellä Balyra (Βαλύρα). Se sai vetensä kahdesta haarasta nimiltään Elektra (Ἠλέκτρα, Ēlektra) ja Koios (Κοῖος). Lähellä Ithome-vuorta (nyk. Ithómi) Balyra sai lisää vettä Leukasia (Λευκασία) ja Amfitos (Ἄμφιτος) -joista. Nykyisin Balyra-haara on tunnettu yläjuoksullaan nimellä Vasilikós ja alajuoksullaan (tai joskus koko matkallaan) nimellä Mavrozoúmaina. Varsinaisen Pamisoksen katsottiin antiikin aikana olleen se haara, jonka lähteet ovat nykyisessä Ágios Flóroksen kylässä.
Antiikin aikana Pamisosta palvottiin jumalana.
Aiheesta muualla

Kuvia tai muita tiedostoja aiheesta Pámisos Wikimedia Commonsissa
Public Image: First Issue

| Public Image: First Issue Public Image Ltd |
| --- | --- | --- |

Studioalbumin tiedot
 Äänitetty : heinä–marraskuu 1978
 Julkaistu: joulukuu 1978
 Tuottaja(t): Public Image Ltd
 Tyylilaji: post-punk
 Kesto: 39.54
 Levy-yhtiö: Virgin
Public Image Ltd:n muut studioalbumit
|   | Public Image: First Issue 1978 | Metal Box 1979 |
Public Image: First Issue on brittiläisen post-punk -yhtye Public Image Ltd:n ensimmäinen studioalbumi, joka julkaistiin vuonna 1978. Albumia on usein pidetty post-punk -genren edelläkävijänä, vaikka ilmestyessään kriitikot lyttäsivät albumin.
Kappaleesta ”Public Image” julkaistiin single.
Kappaleet

Theme – 9.05
Religion I – 1.40
Religion II – 5.40
Annalisa – 6.00
Public Image – 2.58
Low Life – 3.35
Attack – 2.55
Fodderstompf – 7.40